Montreal Victoire

O Montreal Victoire (en francés Victoire de Montréal) é un equipo feminino profesional de hóckey sobre xeo da cidade de Montreal, Canadá. É unha das seis franquías fundadoras da Professional Women's Hockey League (PWHL). O equipo fundouse o 29 de agosto de 2023 co nome PWHL Montreal. Dende o seu debut na PWHL está dirixido pola adestradora canadense Kori Cheverie. O equipo é propiedade do Mark Walter Group.

Montreal xoga os seus partidos como local no Place Bell de Laval, pavillón que comparte co equipos masculino do Laval Rocket da American Hockey League (AHL). O recinto foi inaugurado en 2017 e ten capacidade para 10 062 persoas.

 Historia 
O 29 de agosto de 2023 anunciouse que unha das primeiras seis franquías da PWHL estaría localizada en Montreal. O 1 de setembro a liga anunciou que Daniele Sauvageau, que fora seleccionadora da selección canadense, sería a directora xeral do equipo. O 13 de setembro Kori Cheverie, antiga adestradora asistente da selección canadense e a primeira muller que adestrou un equipo masculino canadense, foi nomeada primeira adestradora do equipo. As tres primeiras xogadoras que ficharon pola franquía de Montreal foron as internacionais canadenses Marie-Philip Poulin, Laura Stacey e Ann-Renée Desbiens, que asinaron co equipo quebequés o 5 de setembro de 2023. O 18 de setembro, no draft de 2023, o equipo seleccionou a 15 xogadoras máis; a súa primeira escolla (sexta no draft) foi a internacional canadense Erin Ambrose.

O 29 de decembro, poucos días antes do inicio da liga, a franquía anunciou que Poulin sería a capitá do equipo na súa primeira tempada, con Stacey e Erin Ambrose como capitás asistentes.

 Identidade do equipo 
O 14 de novembro de 2023 anunciáronse oficialmente as cores do equipo: borgoña, "area" e gris "treboada". Coma o resto das franquías fundadoras da PWHL, Ottawa operou sen unha marca propia distintiva durante a tempada inaugural da liga. Na tempada inaugural da PWHL equipo empregou un modelo de camisola similar ao empregada por todos os equipos e que amosaba o nome da cidade en diagonal na parte dianteira, e era coñecido como PWHL Montreal.

O 9 de setembro de 2024, o equipo, coñecido ata o momento como PWHL Montreal ou equipo de Montreal, adoptou oficialmente o nome de Montreal Victoire (en inglés ou Victoire de Montréal (en francés), como chiscadela á exitosa historia da cidade no hóckey sobre xeo. Segundo un informe de The Hockey News, outros nomes que se barallaban para o equipo eran Lumieres e Metro. Ademais do nome Victoire, o equipo revelou o seu logotipo, que inclúe ass iniciais "MV" e unha flor de lis, o símbolo nacional de Quebec.

 Pavillón 
miniatura|250px|O Montreal Victoire xoga os seus partidos como local no Place Bell de Laval.

A finais de novembro de 2023 revelou que a maior parte dos partidos do equipo como local se xogarían no Verdun Auditorium, mentres que o Place Bell acollería cart partidos.

En setembro de 2024, o equipo anunciou que o Place Bell sería o escenario principal para os seus partidos como local durante a tempada 2024-25.

 Personalidades 
 Xogadoras 
 Capitás 
 Capitás do Montreal Victoire Nome(s) Período Marie-Philip Poulin  2023-

 Eleccións na primeira rolda do draft 
miniatura|250px|Nicole Gosling, seleccionada na 4ª posición en 2025 foi a elección máis alta ata a data do Montreal Victoire.

 Eleccións na primeira rolda do draft Ano Nome do xogador Posto Equipo (liga) Ref 2023   Erin Ambrose  6º  Team Sonnet (PWHPA)   2024   Cayla Barnes  5º  Ohio State (NCAA)   2025   Nicole Gosling  4º  Clarkson University (NCAA)  

 Adestradoras 
miniatura|250px|Kori Cheverie, adestradora do equipo dende a tempada inicial da PWHL.
O 13 de setembro anunciouse que Kori Cheverie sería a encargada de dirixir a nova franquía de Montreal. Cheverie desenvolveu a súa carreira como xogadora na Canadian Women's Hockey League vestindo a camisola das Toronto Furies, e gañou o ouro na Universíada de 2009 coa selección do Canadá. A tempada anterior á creación da PWHL a adestradora canadense adestrara o Team Harvey da liga da PWHPA xunto con Daniele Sauvageau, e anteriormente fora adestradora asistente da selección canadense e a primeira muller que adestrou un equipo masculino canadense, ademais foi adestradora convidada dos Pittsburgh Penguins durante a tempada 2023-24 da National Hockey League.

 Adestradoras do Montreal Victoire Nome(s) Período Kori Cheverie  2023-

 Notas 

 Véxase tamén 

 Ligazóns externas 
 Sitio web oficial  

Categoría:Montreal Victoire